ArabovMK/tajik-wikipedia-corpus huggingface dataset:
Абел Пачеко

Абел Пачеко де ла Эсприелла — сиёсатмадори Коста-Рика, президенти чилу якуми Коста-Рика. Зиндагинома Ӯ дар оилаи деҳқоне таваллуд шудааст, ки банан парвариш мекард. Вай аз рӯи ихтисоси Психиатрия таҳсилоти тиббӣ гирифт, аммо ӯ духтур нашуд, аммо дар соли 1970 дар телевизион кор кард. Дар баробари ин дар донишкада аз фанни тиб дарс медод ва ба фурӯши ҷавоҳироти мардона машғул буд. Моҳи феврали соли 1998 аз Ҳизби ваҳдати масеҳии иҷтимоӣ узви парлумони Коста-Рика интихоб шуд. 10 июни соли 2001 номзад ба мақоми президентӣ интихоб шуд. Тибқи натоиҷи интихоботи президентии соли 2002 ӯ 38,6 овоз гирифта буд фоизи овозҳо дар даври якум ва 58 % — дар дуюм. Вай дар суханронии ифтитоҳии худ изҳор дошт, ки ҳадафаш эҷоди "давлати экологӣ" ва хотима бахшидан ба истихроҷи нафту тило аст. Президентӣ Дар давраи маъмурияти Пачеко суръати ҷустуҷӯи нафт 95 % паст шуд нерӯи барқ дар Коста-Рика аз захираҳои аз ҷиҳати экологӣ тоза ва барқароршаванда истеҳсол карда шуд. Муваффақияти асосии ҳукумати ӯ — дар шакли аслиаш нигоҳ доштани қисми зиёди давлат буд. Пачеко муборизаи шадиди зидди фасодро оғоз карда, Коста-Рикаро ҷолибтарин кишвари сармоягузор ӣ дар минтақа кард, яке аз ташаббускорони қонуни байналмилалии манъи клонкунии инсон гардид, ки дар он президенти ИМА Ҷорҷ Уокер Буш аз ӯ пуштибонӣ мекард. Дар сиёсати хориҷӣ, Пачеко як мухолифи амалиёти низомии эътилоф дар Ироқ шуд ва эълом дошт, ки нерӯҳои Коста-Рика ҳеҷ гоҳ ба Ироқ намераванд. Муборизаи ӯ барои экология боиси норозигии ширкатхои калони нафтҳосилкунанда (аз ҷумла корхонаҳои Америка) гардид. Ӯ 8 майи соли 2006 пас аз анҷоми мӯҳлати раёсати ҷумҳурӣ аз мақомаш истеъфо дод.
Абел Тасман

Абел Чонсзун Тасман (нидерландӣ:) (октябр, 1659) тадқиқотчии баҳрии Нидерландия Дания буд. Дар саёҳатҳои солҳои 1642 ва 1644 дар Ширкати Индияи Шарқии Данияву Тасмания ва Зеландияи Навро тадқиқ кард. Хаминтавр у як қисми калони Австралияро ҳам тадқиқ кард. Якчанд ҷойҳоро баъд аз ӯ ба номаш гузоштанд. Тасмания ва Баҳри Тасман Пайвандҳои берӯнӣ.
Абел Сеговия

Франсиско Абел Сеговия Вега (сентябри 1979, Севиле, Испания) — футболбози испанӣ, нимҳимоятгар.
Абера

Абера - дар муносибатҳои гражданӣ абера ба қатори меросхӯрони қонунӣ дохил мешавад. Абера узви авлодии меросдиҳанда аст. Абера ҳуқуқи меросхӯри қонунии пешниҳодшавандаро дорад. Агар фарзанди шахси меросгузор бо сабаби вафот меросро қабул карда натавонад, ҳиссаи он ба набера ва абераи он мегузарад.
Абелардо Фернандес

Абелардо Фернандес Антуня (апрели 1970, Хихон, Испания) — футболбози испанӣ, маснадашро анҷом додааст, муҳофизи марказӣ, муррабӣ.
Аберратсия

Аберратсия (лотинӣ – каҷравӣ, майлкунӣ, инҳироф) — 1) дар физика майлкунии шуои рӯшноӣ назар ба самте, ки дар системаи идеалии оптикӣ бояд паҳн шавад) дар астрономия тағйир ёфтани мавқеи диди ҷирми мунири осмонӣ бар асари ниҳоии паҳншавии суръати рӯшноӣ, ҳаракати ҷирми мушоҳидашаванда ва мушоҳид) дар морфология ва физиология ҳар гуна инҳирофи сохт ва функсия аз намуди асосӣ) дар систематикаи баъзе гурӯҳҳои ҳайвонот (шапалакҳо, гамбускҳо, моҳиҳо) инҳирофи тасодуфии ҷузъӣ дар ранг, нақш ва сохти ҷилд) дар генетика тағйири тӯлонии сохтори хромосомасри.
Аберратсияи системаҳои оптикӣ

Аберратсияи системаҳои оптикӣ — хатоӣ ё нуқсонҳои тасвир дар системаҳои оптикӣ. Дар натиҷаи аберратсияи системаҳои оптикӣ тасвирҳои оптикӣ дар баъзе мавридҳо возеҳу равшан набуда, ба асли воқеиашон монанд нестанд ё канорҳояшон ранга мебароянд. Навъҳои маъмулаш инҳоанд: аберратсияи куравӣ (сферавӣ) – ноқисии тасвирҳои оптикӣ, ки дар натиҷаи он шуоъҳои рӯшноии аз наздикии меҳвари оптикӣ ва дуртар аз он гузаранда дар як нуқта ҷамъ намеоянд. Ин нуқсонро бо истифодаи комбинатсияҳои махсус интихобшудаи линзаҳо пурра бартараф кардан мумкин аст; кома – нуқсони тасвири оптикиест (тасвири нуқта намуди доғи ғайрисимметрии дарозрӯяро мегирад), ки дар натиҷаи каҷхатта гузаштани шуоъҳои рӯшноӣ аз системаи оптикӣ ба амал меояд; астигматизм – ҳодисаи оптикиест, ки мавҷи рӯшноии куравӣ дар вақти гузаштан аз системаи оптикӣ шаклан тағйир ёфта, ба дастаи нури мураккаб табдил меёбад. Дар натиҷа шуоъҳо ҳамдигарро на дар як нуқта, балки дар ду порчаи хати рост, ки дар ягон масофа нисбат ба ҳамдигар амудӣ ҷойгиранд, мебуранд; дисторсия – гуногунии калонкунии хаттӣ дар ҳудуди майдони тасвир, ки боиси вайроншавии монандии геометрии байни объект ва тасвири он мегардад. Дар системаҳои оптикӣ дар як вақт якчанд намуди аберратсия рух медиҳад, ки бартараф намудани онҳо душвор аст. Навъҳои зикршудаи аберратсияи системаҳои оптикӣ аберратсияҳои геометрӣ мебошанд. Ғайр аз ин аберратсияи хроматикӣ (ранга) мавҷуд аст, ки пайдоиши он ба вобастагии нишондиҳандаи шикаст ба дарозии мавҷи рӯшноӣ вобаста мебошад.
Абзатс

Абзатс (– фосила, аз феъли – фосила гузоштан), 1) ҷойи холӣ, фосилае, ки дар аввали матни дастнавис ва чопшуда ба миқдори ғунҷоиши се ва ё чор ҳарф гузошта мешавад) порчаҳои матни иборат аз як ҷумла ва ё зиёдтари аз нигоҳи маъниву мазмун бо ҳам алоқамандро бо А. ҷудо мекунанд. Ҳамин порчаи матнро Абзатс мегӯянд. Дар порчаҳои манзум (шеър) гарчанде мазмунҳои гуногун ба ҳам алоқаманд меоянд, Абзатс гузошта намешавад. Дар нашрияҳои махсус, мас., энсиклопедия, маълумотномаҳо ва ғ. бо назардошти ҷиҳатҳои чопӣ (техникӣ) аз Абзатс кам истифода мешавад.
Абзорак

Абзорак, гаҷет (– асбоб, таҷҳизот) — афзори электронии ҳаҷмаш хурд, ки амалҳои иловагии маҳдудро нисбат ба таҷҳизоти асосӣ (амалҳои махсус) иҷро намуда, тавассути интерфейс (пайвастгоҳ)-и стандартӣ ба таҷҳизоти асосии нисбатан мураккаб пайваст мешавад. Воситаҳои мавқеъгирии фазоӣ дар смартфонҳо, компютерҳо (бо интерфейсҳои таъҷилии ва ММС ва таъмини барномавии мувофиқ) намунаи абзоракҳо мебошанд. Дар таъмини барномавӣ абзорак (виҷет) замимаи хурдест, ки маълумотҳои иловагӣ, мас., пешгӯии обу ҳаво, курси асъор ва ғ.-ро дар бар мегирад. Намунаи абзоракҳои барномавӣ (замимаҳои барномавии хурд) барномаҳои (чанд намуд барои лавҳаи паҳлуии ва барои саҳифаҳои фардии), замимаҳои хурд барои лавҳаҳои паҳлуии истемаҳои оперативии ва ба он монанди 78, абзоракҳо барои браузерҳо (барномаҳои махсус барои сомонаҳои интернетӣ), инчунин абзоракҳои дар таҷҳизоти ба онҳо мувофиқ мебошанд.
Абигайл Конкеикан Де Соуза

Абигайл Конкеикан де Соуза — футболбози бразилӣ.
Абзори ҳосилавӣ

Абзори ҳосилавӣ (дериватив или) - шартномае (қарордод) мебошад, ки аз рӯи он тарафҳо ҳуқуқ пайдо мекунанд ё ӯҳдадор мешаванд, ки нисбат ба дороии пойгоҳӣ амалҳои муайянро анҷом диҳанд. Дороии пойгоҳӣ метавонад коғази қиматноки молиявӣ, индексҳо, фоизҳо, рейтинги қарзӣ, ашёи хом, асъор, мол, металлҳои қиматбаҳо ва ғайра бошад. 1 Намудҳо Шартномаҳои ҳосилавӣ ғайрибиржавӣ ё биржавӣ буда метавонанд. 2 Дар варианти аввал, андозаҳои деривативҳо, инчунин мавҷудият ё набудани маржин-колл байни тарафҳо озодона (маъмулан, ҳадди аққал яке аз онҳо муассисаи молиявӣ мебошад), бидуни ягон стандартикунонии шартномаҳо ба мувофиқа оварда мешаванд. Дар варианти дуюм - деривативаҳои биржавӣ - андозаҳои шартнома аз тарафи биржае, ки дар он абзорҳо ба савдо мебароянд, бо маржин-колли ҳатмӣ стандартӣ карда мешаванд. Илова бар он, дар намуди мазкур биржа ҳамеша яке аз тарафҳои гуфтушунид буда, барои анҷом додани ҳамаи амалиёт масъул аст. Инчунин тавассути (қарордод барои фарқияти нархҳо) савдо кардан мумкин аст. Ин намуди қарордод фишанги бештари молиявиро таъмин мекунад, зеро дар оғози амалиёт пардохт намудани миқдори ками пули нақд талаб карда мешавад ё тамоман талаб карда намешавад. 3 Намудҳои асосӣ Форвард – харидор ва фурӯшанда уҳдадор мешаванд, ки дар оянда миқдори муайяни мол (мол ё дороиҳои молиявӣ)-ро бо нархе, ки дар рузи бастани шартнома муқаррар шудааст, бихаранд ё фурушанд. 4 Фючерс шартномаест, ки дар он хариду фурӯши дороиҳо бо нархи додашуда ба санаи оянда муқаррар карда мешавад. 5 Шартномаи опсионӣ шартномаест, ки ба харидорон ё фурӯшандагон ҳуқуқ медиҳад, аммо он ӯҳдадорӣ намебошад, ки дороии дахлдорро дар оянда (муҳлати анҷоми опсион) бо нархи пешакӣ муқарраршуда (нархи фурӯши опсион) харанд ё фурӯшанд. 6 Своп шартномаест, ки ҷараёни пардохтҳои байни тарафҳоро ба санаҳои гуногуни оянда муайян мекунад.
Афзор

Абзор, афзор — олоти меҳнати инсон ё механизми иҷрокунандаи мошинҳои технологӣ барои кор дар истеҳсолоти саноатӣ. Афзор ҳанӯз дар асри биринҷӣ, алалхусус баъди аз маъдан ҷудо кардани оҳан (ҳазорсолаи якуми то мелод) хеле тараққӣ кард. Дар он замон ва давраҳои минбаъда то пайдоиши техникаи ҳозиразамон Афзорҳои ҳунармандон, махсусан дар соҳаҳои коркарди филиззот, бо андозаву вазни худ фарқ мекарданд (масалан, афзорҳои оҳангарӣ, мисгарӣ, заргарӣ). Феълан навъҳои афзорҳоро мувофиқи вазифаашон ба буранда (арра, миқроз, ранда, корд, парма ва ғайра), зарбавӣ (путк, болға ва ғайра), нақшакашӣ (паргор, хаткаш ва ғайра) суфтагарӣ (милаи суфтагарӣ, қурси суфтагарӣ ва ғайра), дастӣ (анбур, сунба ва ғайра), дастгоҳӣ (қалам, парма, фреза ва ғайра), механиконидашудаи дастӣ (миқрозҳои фишангӣ, арраҳои шаддабур, болғаҳои ангиштканӣ ва ғайра) ҷудо мекунанд. Асбобу олотеро, ки барои ченкуниҳои гуногун (гунё, калибр, микрометр ва ғайра) ва амалиётҳои дигар дар илму техника (штампҳо, қолибҳои рехтагарӣ ва ғайра), барои амалиёти ҷарроҳию муолиҷавӣ ва тадқиқот дар тиб ва байторӣ истифода мешаванд, низ афзор меноманд.
Абзорҳои заминсанҷӣ

Афзори геодезӣ, асбобҳои геодезӣ — ҷиҳози механикӣ, оптикию механикӣ, барқию оптикӣ ва радиоэлектроние, ки барои андозагирии дарозии хатҳо, кунҷҳо, нақшбардории тарҳҳо, дар сохтмон ва иншооти муҳандисӣ ва ғайра истифода мешавад. Ба афзори геодезӣ асбобҳое, ки барои ченкуниҳои ахтаршиносӣ ҳангоми анҷомдиҳии корҳои геодезӣ истифода мешаванд ва олоти маркшейдерӣ низ дохил мешаванд. Барои андоза кардани дарозии хатҳо тасмаметри пӯлодиро асбобҳои мабноиро истифода мебаранд, ки носаҳеҳии нисбии онҳо хеле кам муайян мекунанд. Одитарин асбоби муайянкунандаи самт нисбат ба меридиан буссол аст. Дар геодезия барои дақиқ андозагирӣ кардани самт ва кунҷҳо афзори гуногунро истифода мебаранд. Устурлоб, ки пеш аз мелод ихтироъ шудааст, аввалин афзори геодезӣ ба шумор мерафт ва он дар Шарқи Наздик ва Осиёи Марказӣ асбоби маъмул буд. Нимаи дуюми садаи афзори геодезии нав, масалан, пантометр пайдо шуд. Аз садаи дар афзори зовиясанҷ дурбин истифода бурдаанд. Барои аксбардории тарҳҳо сарфи назар аз инкишофи усулҳои аксбардории стереограмметрӣ аксбардории тарҳӣ ё мензулӣ истифода карда мешавад, ки асбоби андозакунандаи асосӣ дар ин маврид мензула ё кипрегел мебошанд.
Ҳабибулло (деҳа)

Ҳабибулло Абибола) — деҳа дар вилояти Туркистони Қазоқистон. Дар ноҳияи Ҷетисой ҷойгир аст. Аҳолӣ Дар соли 2009 1550 нафар аҳолӣ дошт.
Абисаъодот Шафараваи Исфаҳонӣ

Шайх Абисаъодот Асад ибни Абдулқоҳир Шафараваи Исфаҳонӣ (1;? — 1238) — фақеҳ, олим, муҳаддис ва шоир и форс-тоҷик, муаллифи "Иксиру-с-саъодатайн", "Ҷомеъу-д-далоил ва маҷмаъу-л-фазоил" ва "Ҷамъу-л-баҳрайн".
Абидос

Абидос (юнонии қадим; номи қадимаи маҳалли Абеҷу, номи ҳозирааш Ал-Араба-ал-Мадфуна) — яке аз қадимтарин шаҳрҳои Мисри Қадим, маркази бузурги динӣ (аз миёнаи садаи то милодӣ). Дар соҳили ғарбии дарёи Нил воқеъ гардидааст. Абидос бо дахмаи "Гиреҳи нафас" машҳур буд, ки қибтиён ба умеди мисли худо Осирис эҳё шудан дар он обидаҳо мегузоштанд. Мутобиқи ривоёт гӯё худованд Осирис дар абидос ба қатл расонида шуда, ҳамон ҷо мадфун буд ва аз он ҷо эҳё гардид. То ҳол боқимондаҳои қасрҳои сулолаи дуюм, дахмаҳо ва меҳробаҳои маъбадҳои шоҳона (чун ибодатгоҳи Сети) бо нақшунигори ҷолибашон маҳфуз мондаанд. Абидос зиёратгоҳ ҳам мебошад.
Абико

Абико — яке аз шаҳрҳои префектураи Чиба, Ҷопон аст.
Абилио Невес Дус Рейс

Абилио Невес Дус Рейс — футболбози бразилӣ, ҳамлагар.
Абитуриент

Абитуриент (аз, — омодаи рафтан) — дар бисёр мамлакатҳо хатмкунандаи мактаби миёнаро абитуриент гӯянд. Аз охири солҳои 50 садаи абитуриент маънои нав гирифт. Минбаъд шахсеро, ки азми ба мактаби олӣ ва миёнаи махсус дохил шудан дорад, абитуриент меноманд.
Абиғай Исҳоқова

Исҳоқова Абағай Рафаэловна (16.03.1916, ш. Самарқанд — вафот номаълум) — артисткаи балет, Ҳунарпешаи шоистаи Тоҷикистон. Фаъолияташро дар Театри драмаи мусиқии яҳудиёни Самарқанд соли 1932 сар карда, солҳои сарояндаи Театри мусиқии тоҷик, артисткаи Театри давлатии академии опера ва балети ба номи С.Айнӣ буд. Дар бисёр балетҳо, чун "Лайлӣ ва Маҷнун", "Дилбар", "Писари Ватан", "Темурмалик", "Лауренсия", "Эсме-ралда", "Золушка", "Кӯли қувон", "Эҳтиёткории беҳуда", "Фав-вораи Боғчасарой", "Жизел", "Баядерка", "Дон Кихот" партияҳо иҷро кардааст. Рақсҳои тоҷикӣ, аз ҷумла рақси классикии "Мор"-ро бо ҳаракати мавзуну нафосат адо менамуд, дар иҷрои рақсҳои лулиёӣ, ва дигар халқҳо низ маҳорат нишон додааст.
Абинск

Абинск — шаҳрест дар Краи Краснодар дар Русия аст. ҳолиаш 33734 нафар аст.
Абуссоҷи Девдод

Абуссоҷи Девдод (асри, Хилофати Аббосиён — 879, Гундишопур, Устони Хӯзистон) — фармондеҳи низомии суғдитабори хилофати Аббосиён ва бунёнгузори дудмони Соҷиён 1 2 3. Зиндагинома Абуссоҷи Девдод соли 812 дар мулки Уструшана таваллуд шудааст. Баъди ба балоғат расидан Абуссоҷ як муддат фармондори яке аз мулкҳои тобеи Усрӯшанаро буд. Баъдан вай ба дарбор даъват мешавад ва фармондеҳи лашкари халифа дар дар пойтахт шаҳри Бағдод таъин мегардад. Абуссоҷ шӯриши Хуррамиҳо дар Эрони Шимолӣ ва шӯриш дар шаҳри Мадинаро пахш мекунад ва барои ин хизматҳояш халифа Мӯътамид ӯро ҳокими Аҳвоз ва Куфа таъин мекунад.
Аблятсия

Аблятсия (лотинӣ – рабудан, камшавӣ) — 1) дар техника қисман нест кардани массаи сатҳи ҷисми сахт бо ҷараёни газҳои гарме, ки ин сатҳро шорида мегузаранд. Аблятсия дар натиҷаи эрозия, гудозиш ва сублиматсия ба амал меояд. Дар вақти бо суръати баланд ҳаракат намудани шиҳобҳо ва аппаратҳои париши кайҳонӣ дар атмосфера мушоҳида мешавад. Аблятсияро барои ҳимояи (сардсозии) қабатҳои берунаи қисмҳои аппарати париши кайҳонӣ ва дохили муҳаррикҳои ракетаҳо, ки дар натиҷаи ҷараёни газҳои гарм сахт метафсанд, истифода мебаранд. Дар ин маврид бо ёрии энергияи гармӣ ҷисми сахт гудохта ё якбора ба газ табдил дода мешавад, ё сатҳи тафсидаро бо қабати моддаи махсус рӯйпӯш мекунанд. Маҳсули сублиматсия ба поён шорида, қабати газиеро ташкил медиҳад, ки он девораҳои аппарати париши кайҳониро аз алоқа бо атмосфера ё маҳсулоти сӯзиш муҳофизат менамояд) дар глятсиология камшавии массаи пирях ё қабати барф дар натиҷаи обшавӣ, бухоршавӣ ё вайроншавии механикӣ. Аблятсия асосан ба шароити иқлим вобаста буда, се намуд мешавад: зерпиряхӣ, дохилӣ ва сатҳӣ.
Абкор-ул-афкор фӣ расоил ва-л-ашъор

"Абкор-ул-афкор фӣ расоил ва-л-ашъор" — қадимтарин маҷмӯаи номаҳо, қасидаҳо, қитъаҳо ва рубоиёти Рашиди Ватвот, ки дар миёни солҳои 1156 – 1173 тадвин шудааст. Аз 4 қисм иборат аст. Дар қисми якум 10 номаи дар қисми дуюм 10 қасидаи арабӣ ва чанд қитъа, дар қисми сеюм 10 нома ба забони дар қисми чорум 10 қасидаи форсӣ (дар мадҳи худойгони олам, малики муаззам Хоразмшоҳ), чанд ғазалу қитъа ва дубайтӣ ҷой гирифтаанд. Номаҳо ба сабки маъмули давраи дуюми Салҷуқиён нигошта шудаанд. Корбасти санъатҳо дар ҳади эътидол аст. Бахусус, аз ташбеҳоту истиорот фаровон истифода шудааст. Дар номаҳои расмӣ баёни эҳсосот ва отифаи шахсии нигоранда камтар, аммо дар номаҳои ғайрирасмӣ сухан гуфтан бештар мебошад. Нуктагӯӣ, ғазалгӯӣ, гилагузорӣ, латифапардозӣ, ҳазлу мазоҳ, нақли ашъори тӯлонӣ, таҳқиқот ва нуктасанҷиҳои илмиву адабӣ бадеияти номаҳоро пурқувват гардонидаанд. Як нусхаи аксии "Абкор-ул-афкор фӣ расоил ва-л-ашъор" дар Китобхонаи миллии Ҷумҳурии Исломии Эрон мавҷуд аст, ки асли он дар китобхонаи Донишгоҳи Истанбул маҳфуз мебошад.
Абишхотун

Абишхотун (?, Шероз – 1286, Табрез) — намоянда аз сулолаи салғуриёни Форс – фармонравои садаи -и Эронзамин Зиндагинома Духтари Саъд ибни Абубакр (ҳукмронӣ 1260) ва Турконхотун. Баъди аз тарафи муғулон қатл шудани Салҷуқшоҳ аз хонадони салғурӣ танҳо Абишхотун ва хоҳараш Сулғум боқӣ монданд ва бо мувофиқаи умарои турк Абишхотун соли 1265 ба атобаки Форс интихоб гардид ва ба номаш пул сикка зада шуда хутба низ хонда шуд. Издивоҷи Абишхотун бо хони муғул – Мангу Темур боис гардид то Форс куллан зери назорати муғулон қарор гирад ва ин навоҳӣ муддати 20 сол аз номи Абишхотун идора мегардид. Тақрибан соли 1285 силсилаи Салғуриёни Форс аз байн рафт.
Абнер (футболбоз)

Абнер Филип Соуза де Алмейда — футболбози бразилӣ, муҳофизи чап, муҳофиз.
Абнун

Абнун (зод. қарни) — наҷибзодаи Соонӣ дар замони ҳукумати Шопури. Ӯ фармони сохти Оташдони Абнунро ба ёдбуди пирӯзии Шопур бар румиён дар соли 243 дод.
Абнер Мендес

Абнер Эли Мендес Пеня (августи 1988, Пуэрто Кортес, Ҳондурас) — футболбози ҳондурасӣ, нимҳимоятгар.
Аблулҳамид Дбейба

Абдулҳамид Дбейба (ген зод. 13 феврал 1959,) — соҳибкор ва арбоби давлатии Либиё. Сарвазири кунунии Либи ё аз 15 марти соли 2021 (аз 10 феврали соли 2022 ғайриқонунӣ) 1 2. Зиндагинома Соли 1959 (тибқи маълумоти дигар, соли 1958) дар Мисурата 2 таваллуд шудааст. Ӯ Донишгоҳи Торонтои Канадаро бо ихтисоси муҳандиси шаҳрвандӣ 2 хатм карда, дараҷаи магистрро дар соҳаи муҳандисӣ гирифтааст. Дбейба дар давоми авҷи сохтмон ба Мисурата баргашт. Дар давоми фаъолияти хеш ҳамчун соҳибкор, ӯ ҳамчун як шахси боэътимоди ҳизби ҳокими Иттиҳоди сотсиалистии Араб ба сиёсат машғул шуд. Вай эътимоди Муаммар Қаззофӣ, раҳбари Либиёро дар солҳои 1969-2011 ба даст овард, ки дар соли 2007 ӯро ба мудирияти ширкати давлатии Ширкати сармоягузорӣ ва рушди Либиё таъйин кард, ки масъули бархе аз бузургтарин тарҳҳои корҳои ҷамъиятӣ дар кишвар, аз ҷумла сохтмони манзил дар зодгоҳи Қаззофӣ Сирт 2 буд. Ӯ мудири клуби футболи "Ал-Иттиҳод" буд. Соли 2020 вай ҷунбиши Либиё ал-Мустакбалро (Либиёи оянда, таъсис дод, аммо дар ҳаёти сиёсӣ иштироки фаъол надошт 2. Абдулҳамид Дбейба 5 феврали соли 2021 дар Форуми муколамаи сиёсии Либиё дар Швейтсария сарвазири ҳукумати нав интихоб шуд. 15 марти соли 2021 ба ҳукумати ваҳдати миллӣ сарварӣ кард, ки вазифаи асосии он баргузории интихоботи парлумонӣ дар 24 декабри соли 2021 буд 1 2. Як қатор расонаҳо ӯро сиёсатмадори ҷонибдори Тайиб Эрдуғон меноманд, ки бо Туркия равобити наздик дорад 2. Моҳи сентябри соли 2021 Палатаи Намояндагони Либиё ба ҳукумати Абдулҳамид Дбейба раъйи нобоварӣ дод, аммо Шӯрои олии давлатии Либия ин санадро беэътибор эълон карда, изҳор дошт, ки тартиби бозпас гирифтани эътимод ба ҳукумат дар конститутсияи феълӣ пешбинӣ нашудааст. 3. Ҳаёти шахсӣ Оиладор. Шаш фарзанд дорад.
Абони Лоҳиқӣ

Абон ибни Абдулҳамиди Лоҳиқӣ — шоир, тарҷумон ва адиби арабизабони эронитабор. Ӯ аз намояндагони шуъубия ва ситояндаи Бармакиён буд. Зиндагинома Давраи ҷавонӣ ва таҳсилоташ дар Басра гузаштааст. Баъдан ба Бағдод рафт ва ба маҳфили адабии вазирони маъруфи эронии Хилофат — Бармакиён пайваст. Абон "Калила ва Димна", "Булуҳар ва Будосаф", "Китоби Синдбод", ғазалҳо, порчаҳои шеърӣ дар шаклҳои мадҳия, ҳаҷвия, марсия ва ғайра (тақрибан 600 байташон дастрас гардидааст) тааллуқ доранд. Осор Ба қалами Абон яке аз нахустин маснавиҳо дар адабиёти араб "Фи-с-сиём ва-з-закот" (номи дигараш "Китоб-ус-сиём ва-л-иътикоф" — китоб доир ба рӯза ва гӯшанишинӣ), ғазалҳо, порчаҳои шеърӣ дар шаклҳои мадҳия, ҳаҷвия, марсия ва ғайра (тақрибан 600 байташон дастрас гардидааст) тааллуқ доранд.
Абобил

Абобил — аз паҳподҳои артиши Эрон, ки имконияти бурди маводди мунфаҷира ва инчунин худинфиҷориро дорад. Шуҳрати бештари он ба далели парвоз бар фарози нови Винсенниси неруҳои дарёии Амрико мебошад. Абобил 2 дорои бурди амалиётии 100 то 150 километр, мудовимати парвозии 75 то 120 дақиқа, иртифоъи парвози тақрибан 4 ҳазор м ва суръати зиёда аз 250 километр дар соат мебошад. 2 3 Таърих Тарҳи Абобил пас аз гузарондани мароҳили таҳқиқотӣ дар 25 сентябри 1986 ба манзури тавлиди анбӯҳ ба саноеъи ҳавопаймосозии Эрон мунтақил шуд. Ин паранда бо таваҷҷуҳ ба шароит ва заруратҳои замони ҷанг то соли 1989 ба сурати ғайристондорт ва якбормасраф бо қобилияти ҳамли 40 килограм маводди мунфаҷира тавлид гардид. Аз соли 1990 бо таваҷҷуҳ ба ниёзмандиҳои ҷадиди неруҳои мусаллаҳ, иқдом ба тарроҳии дубораи тамоми бахшҳои болу бадана, сомонаҳои новбарӣ ва ҳидояту контроли ин паҳпод шуд ва аз соли 1991 ин ҳавопаймо дар хатти тавлиди анбӯҳ қарор гирифт ва имрӯза ҳавопаймои бидуни сарнишинии стандарт ва чандбормасраф аст. Намунаҳои ҷадиди он муҷаҳҳаз ба сомонаи 123 (пойдоркунандаи худкор) ва ҷипиос аст. Ин сомона дорои қобилитҳои гуногун аст, аз ҷумла парвози осон бо эминии бештар тавассути халабон ғайриҳирфаӣ (дар бурди баланд ва кӯтоҳ), бархости худкор ва фуруди нимахудкор, барномарезӣ ва ҳидояти рӯйи як масири дилхоҳ ба кумаки сомонаи новбарии ҷаҳонӣ, имкон қатъ кардани иртиботи пойгоҳ бо паҳпод, ирсоли иттилоот аз паҳпод ба пойгоҳ, андозаи кунҷҳои авҷгирӣ ва ғалт, миқдори сӯхт, велтожи ботриҳо, иртифоъ, суръати паймоиш ва чанд канали озод. Исроил муддаӣ аст, ки "Ҳизбуллоҳ"-и Лубнон дасти кам дувоздаҳ паҳподи Абобилро пеш аз ҷанги соли 2006 дарёфт кард ва се тои онро ҳам дар ҷараёни даргириҳо ба самти Исроил равона кард, ки ҷитҳои исроилӣ пеш аз онки ҳар гуна хисорате тавассути ин паҳподҳо ворид шавад, онҳоро безарар карданд. 4 Тавлид дар Тоҷикистон Корхонаи тавлиди паҳподи Абобил-2 тавассути мутахассисони саноеъи дифоъи Ҷумҳурии Исломии Эрон ва вазорати дифоъ ва пуштибонии неруҳои мусаллаҳ бо ҳузури сарлашкар Муҳаммад Боқирӣ ва Шералӣ Мирзо вазири дифоъи Ҷумҳурии Тоҷикистон ва ҷамъе аз фармондеҳони олирутбаи кишвари Тоҷикистон дар моҳи апрели соли 2022 дар шаҳри Душанбе ифтитоҳ шуд. 5 6 1 Бойгонӣ шудааст 19 май 2022 сол.
Абонент

Абонент - аз калимаи франсавии аЬоппег - имзо намудан. Абонент - истифодакунандаи абонемент. Истифода намудан аз хидмати муайян ва дар мӯхдати пешбинишуда.
Аболитсионизм

Аболитсионизм – 1. Кӯшиши омма дар роҳи бекор кардани ягон қонун. Ҳаракати аз ғуломӣ озод кардани зангиҳо дар ИМА (асрҳои -). Аболитсионизм зиёиён, буржуазияи майда, фермерҳо ва коргаронро муттаҳид карда, дар рафти ҷанги шаҳрвандӣ дар ИМА барои барҳам додани ғуломӣ нақши муҳим бозидааст. 1 Аболитсионистон гуфта шахсони аврупоинажод (сафедпӯст)-ро меноманд, ки зидди ғуломдории зангиёни африкоӣ мубориза мебурданд. Шахсиятҳои мубориз зидди ғуломдорӣ Солҳои гг. овардану фурӯхтани ғуломон зангиёни африкоӣ дар мустамликаҳои англис ва ИМА манъ карда шуд. Соли 1833 пурра ғуломдорӣ дар Британияи Кабир барҳам дода шуд, аз ҷумла дар мустамликаҳои бритониё дар Ҳинудстони Ғарбӣ (Вест-Индия). Дар ИМА соли 1865 (дар асоси тағйироти 13 дар Конститутсияи ИМА), дар Бразилия соли 1888 ва Имперотурии Усмонӣ — соли 1897 (де-факто соли 1923), Чин — соли 1910 ғуломдорӣ барҳам дода шудааст. 2. Шахсиятҳои маъруфи ҳаракати зидди ғуломдорӣ Авраам Линколн, Уилям Ллойд Гаррисон, Фредерик Дугласс, Гарриет Табмен, Ҷон Браун, Вендел Филлипс, Гарриет Бичер Стоу, Ҷонс Хопкинс, Ҷон Рокфеллер ва диг. буданд.
Гӯрхар

Аблақ, гӯр, гӯрхар, зебра — як навъ ҳайвони ширхӯри тоқсум, ки ба ҷинси асп мансуб аст. Дарозии танаш 200 – 240 см, думаш 47 – 57 см ва қадаш 120 – 140 см; вазнаш 350 кг. Ранг Ранги аслии аблақ сиёҳ буда, рахҳои сафед дорад. Ёлаш кӯтоҳ. Намудҳо 3 намуди аблақ мавҷуд аст: аблақи кӯҳӣ (.), аблақи биёбонӣ (Е.) ва аблақи даштӣ (Е.; пурра нест шудааст). Аблақи кӯҳӣ нисбатан хурд буда, гӯшҳои дароз дорад. Рахҳои сиёҳи он дар сағрӣ нақши панҷараро мемонанд. Зоҳиран бештар ба хар монанд аст. Дар Африқои Ҷанубу Ғарбӣ ва Анголаи Ҷанубӣ дучор меояд. Тақрибан 700 сар боқӣ мондааст. Ба "Китоби сурх"-и Созмони байналмилалии муҳофизати табиат дохил карда шудааст. Аблақи биёбонӣ нисбат ба дигар намудҳои аблақ калонҷусса мебошад. Ранги сафеди шикамаш то ба паҳлуҳо мерасад. Дар қисми марказии Эфиопияи Шарқӣ, Сомалӣ, Кенияи Шимолӣ дучор меояд. Тақрибан 15 ҳазор сар боқӣ мондааст. Ба "Китоби сурх"-и Созмони байналмилалии муҳофизати табиат дохил карда шудааст. Аблақҳо ҷонварони алафхӯр буда, гала-гала (10 – 30 сар) зиндагӣ мекунанд. Давраи ҳамли онҳо 364 – 390 рӯз аст (1 – 2 курра мезояд). Курраи аблақ баъди 10 – 15 дақиқаи ба дунё омадан, ба по рост истода, қадамҳои аввалинро мегузорад. Аблақ дар шароити сунъӣ нағз зиндагӣ карда, насл медиҳад. Аблақ мисли асп тездав нест. Ром кардани он хеле душвор аст; аз ҷонварони даранда худро бо дандон ва зарби лагат ҳифз мекунад. Душмани ашаддии аблақ шер аст. Сокинони таҳҷоии Африка аблақҳоро барои гӯшт ва пӯст шикор мекунанд. Бинобар ин саршумори онҳо хеле кам шудааст.